text: [{"text_idx": "#000001", "text": "Humraan akkana jechuun gabaase: Usmaan ibn Affaan (radiyallahu anhu) bishaan wudu\u2019aa akka isaaf fidan ajaje. Ergasii innis wudu\u2019achuu jalqabe. Harka isaa si\u2019a sadii sadii dhiqatee. Ergasii afaan isaa ni shafatee, funyaan isaa keessa bishaan seensisuun ni baase. Ergasii fuula isaa si\u2019a sadii dhiqe. Ergasii hanga ciqilee gahuutti harka isaa mirgaa si\u2019a sadii ni dhiqe. Akkuma kana harka isaa bitaas ni dhiqe. Ergasii mataa isaa ni haxaawe. Ergasii miila isaa mirgaa hanga kiyyoo gahuutti ni dhiqe. Ergasii akkuma kana miila isaa bitaas ni dhiqe. Ergasii akkana jedhe: Ergamaan Rabbii sallallahu aleyh wassallam wudu\u2019a akka kiyyaa kana kan wudu\u2019atu arge. Ergasii Ergamaan Rabbii sallallahu aleyh wassallam akkana jedhe: \u201cNamni wudu\u2019a akka kiyyaa kana wudu\u2019atee ergasii olka\u2019ee osoo nafsee isaatti homaa hin hasaasin raka\u2019aa lama salaate, badii isaa irraa wanti darbe isaaf araaramama.\u201d Sahiih Muslim 226"}, {"text_idx": "#000003", "text": "1-Hadasa kaasuf wudu\u2019a gochuuf ni niyyata. Hadasa yommuu jedhu wanta wudu\u2019a balleessu kan akka fincaani, sagaraa, dhuufuu fi kkf."}, {"text_idx": "#000004", "text": "2-Maqaa Rabbii ni dhaya. (Bismillah) jedha.3-Harka isaa si\u2019a sadii dhiqa. (Hanga hidhanna sa\u2019aatitti ganaa fi gubbaa harkaa ni dhiqa)"}, {"text_idx": "#000005", "text": "4-Bishaan ganaa harka isaa mirgaa keessatti qicuun yeroo tokko keessatti afaanii fi funyaan keessa galcha. Ergasii afaan isaa ni shafata (ni lulluqata), kan funyaan keessa seensisees harka bitaa isaatiin gadi baasa. (Afaan lulluqachuu fi funyaanin bishaan olharkisee gadi deebisuun si\u2019a sadii yoo ta\u2019e jaallatamaadha.)"}, {"text_idx": "#000006", "text": "5-Fuula isaa guutuu si\u2019a sadii ni dhiqa."}, {"text_idx": "#000007", "text": "Fuulli guutuun gurra tokkoo hanga gurra lammataa fi hanga areeda jalaa hammata. Kanaafu, akkuma filaan mataa filu, ganaatti bishaan fudhachuun areeda isaa qubbiinin addaan babaasa. Haala armaan gadi keessaa tokkoon gochuu danda\u2019a:"}, {"text_idx": "#000008", "text": "6-Harka isaa mirgaa hanga ciqilee oliitti si\u2019a sadii ni dhiqa. Haaluma kanaan harka bitaas ni dhiqa."}, {"text_idx": "#000009", "text": "7-Mataa isaa fuundura irraa jalqabuun gara duubatti ni haxaawa, ergasii gara fuunduraatti deebisa. Kana si\u2019a tokko qofa godha."}, {"text_idx": "#000010", "text": "Mataa haxaawu fuundura irraa jalqabuu"}, {"text_idx": "#000011", "text": "Harka lamaanin gara duubatti haxaawu itti fufuu"}, {"text_idx": "#000012", "text": "8-Ergasii bishaan mataa haxaawu irraa wanta harka isaa keessatti hafeen gurra lamaan keessaa fi ala ni haxaawa."}, {"text_idx": "#000013", "text": "9-Luka mirgaa ergasii luka bitaa kiyyoo dabalatee ni dhiqa. Qubbiin miilaa bishaan keessa seensisuun ni dhiqa."}, {"text_idx": "#000014", "text": "Asi olitti tuqaalee ijoo sadii yaadachisuu barbaanna:1ffaa-yommuu wudu\u2019atan tartiibaan wudu\u2019achuu. Kana jechuun harka irraa jalqabee hanga miila (luka) gahuutti tartiiba armaan oliitin wudu\u2019achuudha. Fakkeenyaf, namni harka erga dhiqatee booda osoo fuula hin dhiqin miila yoo dhiqate tartiiba hin eegne. Namni harka dhiqate ergasii afaan fi funyaan lolla\u2019ate ergasii fuula dhiqate ergasii harka lamaan hanga ciqileetti dhiqate ergasii mataa haxaawatee gurraa haxaawe dhumarratti luka dhiqate tartiiba eegee jira.2ffaa-Yommuu wudu\u2019atu osoo yeroo dheeraaf addaan hin kutin wal duraa duubaan qaamolee wudu\u2019aa dhiquu qaba. Fakkeenyaaf, akkuma harka dhiqateen afaan fi funyaan lolla\u2019atee fuula dhiqachuu qaba. Osoo kan jalqabaa hin gogin kan lammataa itti aanse dhiquu qaba.3ffaa-Bishaan gogaa akka hin dhaqqabne wanta dhoowwu kaasu. Kan akka lixii, qalamii fi kkf."}, {"text_idx": "#000016", "text": "Maamila ta'uuf imeeli kee itti galchi, beeksisa barruu haarawa argadhu."}]